Uulu kirik
Uulu kirik asub Pärnu maakonnas Häädemeeste vallas Uulu külas. Uulu kirik kuulus Pärnu Eliisabeti kogudusele, aga on alates 2021. aastast on eraomandis. Uulu kirik asub Uulu külakeskuses Tallinna–Pärnu–Ikla maantee ääres ning jääb Via Baltical (E67) liikujate teekonnale. Kirik asub merest 400 meetri kaugusel, ümbritsevates looduskaitsealustes rannamännikutes. Uulu kiriku juurde juhatab muinsuskaitsealuse mälestise suunaviit ja kirikul on Pärnu linnaga valgustatud kergliiklustee ühendus.